Кляўзгайла

**Кляўзгайла** (*Клаўзгайла*, *Клазкайла*), **Кляўзгела** (*Клазгела*), **Кляўзгала** (*Клаўзгала*) — мужчынскае імя і вытворнае ад яго прозьвішча.

## Паходжаньне

Імя Кляўз (Клаўс) звычайна разглядаецца як германскі скарот хрысьціянскага імя Мікалай (Nikolaus). Сярод іншага, адзначалася гістарычнае бытаваньне гэтага імя на ўсходзе Вялікага Княства Літоўскага ў нямецкай форме: *Thomas Klauz* (1713 год); *Iозефы Клявзовъ* (1875 год). Апроч таго, у беларускім арэале бытуюць прозьвішчы Кляўзовiч, Кляўз, Кляўзiн, Кляўзо, Кляўс, Кляўсаў (напрыклад, *Jakim Klauz, syn ieden Pauluk*, маёнтак Гародня Віцебскага ваяводзтва, 20 сакавіка 1773 году). Тым часам іменная аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) паходзіць ад гоцкага і бургундзкага gails 'жвавы, свавольны, ганарысты'.

Імёны, утвораныя ў выніку складаньня германскіх іменных асноваў і хрысьціянскіх імёнаў, гістарычна бытавалі ў Польшчы: Langhannusz (Lang + Гануш), Langmichel (Lang + Michel), Langpeter (Lang + Peter), Langseidel (Lang + Sigfrid), Langsten (Lang + Stanislaus), Peterman (Peter + Man), у тым ліку зь імём Nikolaus (Klaus) — Klaszman (Klasman, Kloszmann), Klosznut (Klosnut), Langkloc (Langeniklosz). У 1655 годзе ў Польшчы адзначалася прозьвішча Klausman.

Адзначаліся старажытныя германскія імёны Gillecrist (Gillikristr), Gillemartin, Gillemichel, Gillestephan, Gillopatric (Gilswith < Gelesuintha).

У Прусіі бытавала імя Кляўзгаль (Кляўсыгайл): *Clawsigail* (1385 год), *Clawsgal* (1409 і 1442 гады). У 1646 годзе ў Каралявецкім унівэрсытэце навучаўся *Michaël Clausgall, Borussus*.

Варыянты імя ў гістарычных крыніцах: *Clawssegail* (26 траўня 1390 году); *Clawsigal von Rossieyn* (*Clausigal*; 16 чэрвеня 1409 году); *Clawsygal von Rossieyn* (21 чэрвеня 1409 году); *Berhardus dictus Clausgel* (17 студзеня 1413 год); *чоловекъ Кговзгаила* (20 чэрвеня 1413—1424 гадоў паводле выпісу 30 студзеня 1607 году); *Кловъзскаил(у)* (1431—1432 гады, перапісанае ў 1543—1547 гадох); *Яну Кловзкгаиловичу… Яну Кловъсикаилови*, *Кловзкгаилу* (1440—1492 гады); *Кловзкгайлу* (1449—1478); *у бояр нашихъ [[Сумілішкі|сомилишских]] в Мокловзъкгаиловичов въ Ганя а въ Юшъковича* (29 верасьня 1499 году); *Ганусъ Кловзкгаиловичъ* (23 лістапада 1507 году); *Гань а Юшка Кловзкгяиловичи* (23 лістапада 1507 году); *чоловека на имя Клозъкгайла… Клозъкгайло… землю Клозъкгайлову* (15 студзеня 1529 году); *бояринъ волковыйский Радивил Сеньковичъ Клозкайловича* (15 сакавіка 1546 году); *Ероним Клазкгелович Пукшта* (19 ліпеня 1565 году, 19 сакавіка 1566 году); *Станислав Еронимович Клавзкгелович Пукшта*, *Станислав Клавзкгеллович Пукшта*, *Stanisław Pukszta Kławsgiełowisz (Kliausgelowicz)* (1578 год, 3 сьнежня 1624 году); *Станиславъ Пукшта Клявзъкгейловичъ* (4 сакавіка, 26 сакавіка, 18 сьнежня 1597 году; 8 верасьня, 23 кастрычніка, 29 кастрычніка 1598 году; 24 лістапада 1601 году; 13 ліпеня 1602 году); *Станиславъ Клявзъкгейловичъ Пукшта* (1 лістапада 1601 году); *Stanisław Pukszta Klawzgayłowicz* (2 лістапада 1604 году); *Zygmunt Pukszta klauzgieiłowicz* (20 траўня 1606 году); *Stanisław Pukszta-Klausgiełowicz* (3 жніўня 1609 году); *Stanisław Pukszta klausgiełowicz* (27 красавіка 1617 году); *Жыкгимонт Клявзкгелович Пукшта* (3 сьнежня 1624 году); *Samuel Pąkszta Klawzgieło, Lidz. marszałek y deputat Wołkowysky* (18 кастрычніка 1642 году); *Adam Kławzgało* (1667 год); *Abraham Kławzgayło* (1690 год); *Wincenty Kłauzgiełłowicz Ambroszkiewicz rotmistrz pow. wołkowyskiego,* (18 лістапада 1790 году).

## Носьбіты
* Бэргарт Кляўзгайла ( па 1413) — літоўскі баярын, меў сына Яна Кляўзгайлавіча Мінімонта
* Ганус (Гань) і Юшка Клаўзгайлавічы — літоўскія баяры з Сумілішак, якія ўпамінаюцца ў 1507 годзе
* Буйвід Клаўзгалавіч — жыхар Жамойцкага староства, які ўпамінаецца ў 1538 годзе
* Радзівіл Сенькавіч Клазкайлавіч — ваўкавыскі баярын, які ўпамінаецца ў 1546 годзе
* Геранім Марцінавіч Пукшта Клазгелавіч — харужы ваўкавыскі (1565—1578)
* Габрыял Клаўзгейловіч — расенскі зямянін, які ўпамінаецца ў 1596 годзе
* Станіслаў Геранімавіч Пукшта Кляўзгелавіч — харужы ваўкавыскі (1578—1624)
* Жыгімонт Пукшта Кляўзгелавіч — харужы ваўкавыскі (1625—1645)
* Юзэф Самуэль Пукшта Кляўзгайлавіч — маршалак ваўкавыскі (1637—1639) і дэпутат Літоўскага Трыбуналу ад Ваўкавыскага павету (1639)

З XV ст. прыдомкам Кляўзгелавіч карыстаўся літоўскі шляхецкі род Пукштаў гербу Касьцеша.

Кляўзгеловічы (Klausgielowicz, Klawsgiełowicz) гербу Цёлак — шляхецкі род Рэчы Паспалітай.

У XVI ст. існавала сяло Клаўзгейлы, Кляўзгейлі або Кляўзгалы (*Клавзгейлы*, *Клявзгейли*, *Клявзгалы*) у Жамойцкім старостве.

## Глядзіце таксама
* Кляўз
* Гайла
* Пацолт

## Заўвагі

## Крыніцы

Катэгорыя:Мужчынскія імёны